CELEX: 32012D0149
Language: et
Date: 2012-03-13 00:00:00
Title: Nõukogu otsus 2012/149/ÜVJP, 13. märts 2012 , millega muudetakse otsust 2010/638/ÜVJP Guinea Vabariigi vastu suunatud piiravate meetmete kohta

14.3.2012   
            
            
               ET
            
            
               Euroopa Liidu Teataja
            
            
               L 74/8
            
         NÕUKOGU OTSUS 2012/149/ÜVJP,
   13. märts 2012,
   millega muudetakse otsust 2010/638/ÜVJP Guinea Vabariigi vastu suunatud piiravate meetmete kohta
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   ning arvestades järgmist:
   
               (1)
            
            
               Nõukogu võttis 25. oktoobril 2010 vastu otsuse 2010/638/ÜVJP Guinea Vabariigi vastu suunatud piiravate meetmete kohta (1).
            
         
               (2)
            
            
               Nõukogu võttis 27. oktoobril 2011 vastu otsuse 2011/706/ÜVJP, (2) millega pikendati otsusega 2010/638/ÜVJP kehtestatud piiravate meetmete kehtivusaega 27. oktoobrini 2012.
            
         
               (3)
            
            
               Otsuses 2010/638/ÜVJP sätestatud meetmeid sõjavarustuse kohta on vaja muuta.
            
         
               (4)
            
            
               Nõukogu otsust 2010/638/ÜVJP tuleks vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2010/638/ÜVJP artikli 2 lõikes 1 asendatakse punktid d ja e ning lisatakse uus punkt vastavalt alljärgnevale:
   
               „d)
            
            
               ainult Guinea ametiasutustele kasutamiseks mõeldud selliste transpordihelikopterite tagasitoomise suhtes, mis ei ole lahingumasinad ning millelt on sõjavarustus eemaldatud, tingimusel et Guinea Vabariigi valitsus on eelnevalt võtnud kirjalikult kohustuse, et helikopterite kasutamine jääb tsiviilkontrolli alla ning neile ei paigaldata sõjavarustust;
            
         
               e)
            
            
               punktides a kuni d nimetatud toodetega seotud varustuse või punktis a nimetatud programmide ja operatsioonidega seotud tehnilise abi osutamise ning vahendus- ja muude teenuste suhtes;
            
         
               f)
            
            
               punktides a kuni d nimetatud toodetega seotud varustuse või punktis a nimetatud programmide ja operatsioonide rahastamise ja nendega seotud finantsabi suhtes;”.
            
         Artikkel 2
   Käesolev otsus jõustub selle vastuvõtmise kuupäeval.
   
      Brüssel, 13. märts 2012
      
         
            Nõukogu nimel
         
         
            eesistuja
         
         M. VESTAGER
      
   
   
      (1)  ELT L 280, 26.10.2010, lk 10.
   
      (2)  ELT L 281, 28.10.2011, lk 28.